ΓΡΑΠΤΗ ΕΡΩΤΗΣΗ P-2770/99

υποβολή: Alima Boumediene-Thiery (Verts/ALE) προς το Συμβούλιο

(10 Ιανουαρίου 2000)

Θέμα: Ρήτρες εκ νέου αναδοχής

Κατά διάρκεια της συνεδριάσεώς του της 3ης Δεκεμβρίου 1999, το Συμβούλιο Δ.Ε.Υ. ενέκρινε, με διαδικασία χωρίς συζήτηση (σημεία «Α»), απόφαση για τις ρήτρες εκ νέου αναδοχής στις συμφωνίες της Κοινότητας ή τις μικτές συμφωνίες.

Σύμφωνα με την εν λόγω απόφαση, παρόμοιες ρήτρες θα πρέπει πλέονποχρεωτικά να ενσωματώνονται σε όλες τις κοινοτικές συμφωνίες μεταξύ της ΕΚ, τα κράτη μέλη της και τρίτες χώρες.

Το Συμβούλιο μπορεί να διευκρινίσει την εμβέλεια αυτής της αποφάσεως που ελήφθη χωρίς τη γνωμοδότηση του Ευρωπαϊκού Κοινοβουλίου;

Η εν λόγω απόφαση, αφορά το σύνολο των εμπορικών συμφωνιών, και με τα κράτη που δεν παρέχουν επαρκείς εγγυήσεις στον τομέα του σεβασμού της δημοκρατίας και των θεμελιωδών δικαιωμάτων;

Θα πρέπει να θεωρήσουμε ότι όλες οι χώρες με τις οποίες η ΕΚ διαπραγματεύεται ή έχει συνάψει συμφωνίες θεωρούνται ως «ασφαλείς»;

Ποια είναι η συμβατότητα μεταξύ της τυπικής ρήτρας εκ νέου ανοδοχής και τωνποχρεώσεων της ΕΕ και των κρατών μελών της, βάσει της Σύμβασης της Γενεύης του 1951 για τους πρόσφυγες και ειδικότερα τη διαδικασία ασύλου και την αρχή της μη επαναπροώθησης;

Απάντηση

(13 Μαρτίου 2000)

1. Ο αξιότιμος κ. Βουλευτής αναφέρεται σε μια εσωτερική απόφαση του Συμβουλίου, η οποία ελήφθη στο πλαίσιο των προνομίων του Συμβουλίου στον τομέα των εξωτερικών σχέσεων. Με την απόφαση καθορίστηκαν συγκεκριμένοι στόχοι που θα πρέπει να λαμβάνονταιπόψη κατά την έγκριση οδηγιών για τη διαπραγμάτευση των συμφωνιών της Κοινότητας και των μικτών συμφωνιών με τρίτες χώρες, σύμφωνα με τη διαδικασία του άρθρου 300 της Συνθήκης για την Ευρωπαϊκή Κοινότητα. Η απόφαση βασίζεται στα συμπεράσματα του Συμβουλίου της 4ης Μαρτίου 1996, με βάση τα οποία το Συμβούλιο συμφώνησε ότι η εισαγωγή τυποποιημένων ρητρών επανεισδοχής σε μικτές συμφωνίες θα εξετάζεται κατά περίπτωση κατά την έγκριση των οδηγιών για τη διαπραγμάτευση μικτών συμφωνιών. Με την απόφαση του Συμβουλίου, τα συμπεράσματα αυτά προσαρμόστηκαν στη νέα κατάσταση που προέκυψε από τη θέση σε ισχύ της Συνθήκης του Άμστερνταμ. Από τη μία μεν πλευρά, το Συμβούλιο προσήρμοσε τις τυποποιημένες ρήτρες ώστε να ληφθείπόψη το γεγονός ότι παρέχονται στην Ευρωπαϊκή Κοινότητα οι εξουσίες ώστε να συνάπτει συμφωνίες επανεισδοχής με τρίτες χώρες. Από την άλλη δε πλευρά, το Συμβούλιο συμφώνησε ότι οι αναθεωρημένες ρήτρες θα πρέπει να περιλαμβάνονται στις διαπραγματευτικές οδηγίες για μελλοντικές συμφωνίες της Κοινότητας και για συμφωνίες μεταξύ της Ευρωπαϊκής Κοινότητας, των κρατών μελών της και τρίτων χωρών.

Οι ρήτρες πρόκειται να περιλαμβάνονται στις διαπραγματευτικές οδηγίες για όλες τις μελλοντικές συμφωνίες της Κοινότητας και τις μικτές συμφωνίες σχετικά με τη γενική συνεργασία με τρίτες χώρες.

2. Οι ρήτρες δεν προβλέπουν καμίαποχρέωση απομάκρυνσης παράνομων μεταναστών. Σκοπός τους είναι μόνον η ανάληψη δέσμευσης από τα συμβαλλόμενα μέρη να δέχονται εκ νέου τουςπηκόους τους και να συνάπτουν συμφωνίες επανεισδοχής, συμπεριλαμβανομένων τωνποχρεώσεων για την επανεισδοχήπηκόων τρίτων χωρών και απατρίδων. Όσον αφορά την απομάκρυνση παράνομων μεταναστών, ανήκει στην ευθύνη εκάστου κράτους μέλους να διασφαλίζει ότι οι απομακρύνσεις διενεργούνται σύμφωνα με τιςποχρεώσεις που απορρέουν από τη Σύμβαση της Γενεύης της 28ης Ιουλίου 1951 και το Πρωτόκολλο της 31ης Ιανουαρίου 1967 που αφορά τη νομική κατάσταση των προσφύγων και άλλες σχετικές συνθήκες.